cyanic-selkie/wikianc huggingface dataset:
نوح
نوح فنظر تاع الأكاديميين
وتتشير الأبحاث الجيولوجية و قراية المتحجرات وطبقات علم الأرض بلي كاين دلائل على وقيع فيضان فمنطقة الشرق الأوسط فالعصور القديمة ولاكن الأبحاث ماتتبينش المعتقد ديني. بلي طوفان طرا فالأرض كلها.وتتبين دراسات من جامعة كولومبيا فميريكان بلي البحر الكحل كان بحيرة فالعصر الجليدي وبلي درجة حرارة الأرض بدات تترتافع قبل 12,000 عام وبدات الكتل الجليدية تتنصاهر، وبلي قبل 7000 عام وقع امتداد للما تاع البحر لبحر لبيض لمتوسط ووقع طوفان فإتجاه تاع تركيا، وكانت قوة الطوفان تتعادل ليتيقرب 200 مرة قوة شلالات نياڭارا.
طوفان نوح في ملحمة جلجامش
تاتعتابر ملحمة جلجامش السومرية لي تكتاشفات الأولاواح ديالها طينية عام 1853 من قبل شي وحدين أول نص من الناحية التأريخية تذكرات فيه قصة طوفان فحين بزاف تاع العلماء تايعتاقدو بلي القصة تزادت للوح 11 من واحد خدم قصة طوفان ليكاينا فأترا هاسس. فالأسطورة تيحاول الملك جلجامش يوصل لسر الخلود على طريق بنادم الوحيد للي وصل لتحقيق الخلود وكان سميتو أوتنابيشتيم ولا أتراحاسيس ولي تايعتابروه بزاف تيشبه لشخصية نوح فالأديان اليهودية و المسيحية و الإسلام. وملي غادي يلقىى جلجامش أوتنابشتم تيبدا أخيرا تايعاود قصة الطوفان العضيم لي وقع بأمر تالألهة، وقصة الطوفان هنا تاتشبه لقصة طوفان نوح، ونجى من الطوفان أوتنابشتم ومرتو وقررات الألهة تعطيهم الخلود.
نوح فاليهودية والمسيحية
تصغير|350بك|رسم ف لوحة تتمثل الفيضان واستعدادات الناس باش يطلعو [[سفينة نوح|السفينة ويهربو من الطوفان.]] على حساب التوراة وسفر التكوين فالعهد القديم من الكتاب المقدس فنوح كان ولد لامخ وكان الجيل العاشر بعد آدم وكان عمرو 600 عام ملي وكل ليه الخالق مهمة يبني السفينة وعاش 350 عام بعد الطوفان وكان عمرو ملي مات 950عام.
تيصور العهد الجديد من الكتاب المقدس نوح شخصية قريبة وتطيع الخالق العظيم وتايحطو إنجيل مرقس فلمنزلة تاع إبراهيم ويعقوب. فالكتابات المسيحية لي تكتبات فالقرن الثالت بعد الميلاد من قبل أوريليس أوغسطين (354 - 430) وتعطات أهمية دينية كبيرة لسفينة نوح، فالقرون الوسطانية بدا المسيحيون فلكتابات ديالهوم بالإقتناع بتوزيع العرقي للأجناس البشرية لي تذكر فسفر التكوين وزادو ليه توزوع طبقي جديد فالإعتقاد ليكاين هو رجال ال والقديسيين تاينحادرو من سلالة سام والفرسان تاينحادرو من سلالة يافث والفقراء تاينحادرو لسلالة حام وتذكر التوراة بلي سام وحام ويافث هما ولاد نوح
تيشوفو المحللين بلي لمعاودة تاع فكرة لعنة حا لي تايعتابرها البعض أول تقسيم عنصر ستاند على الدين ولي يمكن لعبات دور فنظرة ليكاينا على الأفريقيين و ليعندهوم بشرة كحلا.
نوح في الإسلام
تصغير|رُقعة قرآنية مُذهَّبة تتترجع للقرن 12، فيها جزء من الآيتين 40 و41 من [[سورة هود: (وَأَهْلَكَ إِلَّا مَن سَبَقَ عَلَيْهِ الْقَوْلُ وَمَنْ آمَنَ ۚ وَمَا آمَنَ مَعَهُ إِلَّا قَلِيلٌ. وَقَالَ ارْكَبُوا فِيهَا بِسْمِ اللَّهِ مَجْرَاهَا وَمُرْسَاهَا).]] تذكر نوح فبزاف تاعع الآيات القرآنية فسورة آل عمران وسورة النساء وسورة المائدة وسورة الأنعام وسورة هود وسورة العنكبوت وحتا سورة نوح ليتسمات عليه وبزاف. وعلى حساب الدين الإسلامي فالله صيفط نوح لقوم تايعبدو الأوثان باش يدعيهوم يعبدوه بوحدو و مايعبدوش غيرو، ولاكن حتا حد ما ثصنط ليه وأكترية بقاو تيعبدو الأوثان ونصبو ليه العداوة وللي آمن بيه وواعدوهوم بالرجيم.
وعلى حساب القرآن فنوح بقا تايدعي القوم ديالو باش يعبدو الله ألف عام وبلي الله أمرو باش يبني سفينة، ولي ماعمر البشرية عرفات بحالها، فتڭال بلي طول ديالها 80 ذراع وكان العود من شجر الساج ولا الصنور على حساب المصادر، وتأمر باش يطلي لداخل ديالها ولخارج بالقار، ويدير فيها 3 طوابق، ويخلي لرض للحيوانات والوحوش، وتاني لبنادم ولفوق للطيور، ولكن كاين سقف ساد عليها.
وتوحى لنوح علامة بدية تاع الطوفان هو يجي أمر الله بلفوران تاع التنور، وتڭال بالتنور هو بركان فالبلاصة، وفتفسير آخر فوران تنور نوح وهو التنور لي ورثو من حواء، وفوران الما فوق الأرض، كاين بزاف... وملي تحققات العلامة أمر نوح باش يهز من كلا دابة فوق الأرض زوجين و لأهل ديالو ولي آمنو معاه وكان لعدد ديالهوم قليل. وماكانتش مرت نوح مومنة وماطلعاتش، وكان واحد من ولادو مخبي مخبي لعصيان ديالو وتيبين الإيمان ڭدام نوح وتاهو ماطلعش.قال ابن عباس: «آمن من قوم نوح ثمانون إنسانا».
وهز تمانين راجل وعيالاتهوم فسفينة. وتفرڭعات الأرض بلما وطاحت السماء ورتافع الما وهز سفينة وهي غاديا بيهوم فموجا بحال جبال 150 نهار. وهللك الباقي وملي ومابقا تاكافر فالأرض وصيفط نوح حمامة ودارت رجليها فطين وهزات ليه غصن تاع زيتون، وملي شافها عرف بلي الما مشا.
أسماء (توضيح)
هادي صفحة د التوضيح، كلمة أسماء يمكن يكونو عندها هاد لمعاني:
مولاي رشيد (توضيح)
هادي صفحة د التوضيح، كلمة مولاي رشيد يمكن يكونو عندها هاد لمعاني:
منى (توضيح)
هادي صفحة د التوضيح، كلمة منى يمكن يكونو عندها هاد لمعاني:
حيزب لخوضر لمغريبي
حيزب لخوضر لمغريبي (ب لعربية حزب الخضر المغربي، ب لأمازيغية ، ب لفرانساوية ، ب ختيصار PVM) هوّا حيزب يساري كيحط لقضايا د لبيئة ف لأولويات ديالو.
تاريخ
لحيزب تأسس ف ماي 2010 ب سميت "حيزب ليسر لخضر"، مورما نشق من تيار د "حرية لمبادرة ديموقراطية" ف لحيزب شتيراكي لموحد. لحيزب بدل سميتو من بعد ؤ ولا "حيزب لخوضر لمغريبي".
85 قبل لميلاد
85 قبل لميلاد هوّا عام ف تّقويم ليولياني ف لفترة د قبل لميلاد، نمرة 4 ف لقرن 1 قبل لميلاد، ؤ نمرة 5 ف لعقد ديال عوام 80 قبل لميلاد.
85 قبل لميلاد كيوافق 729 ق.هـ-728 ق.هـ ف تّقويم لهيجري ؤ 866 ف تّقويم لأمازيغي، ؤ 669 ف تّقويم رّوماني، ؤ 9916 ف تّقويم لهولوسيني.
1490
1490 كيوافق 895-896 ف تّقويم لهيجري ؤ 2440 ف تّقويم لأمازيغي ؤ 11490 ف تّقويم لهولوسيني.
خديجة (توضيح)
هادي صفحة د التوضيح، كلمة خديجة يمكن يكونو عندها هاد لمعاني:
كايدن كروس
كايدن كروص (مواليد 15 شتنبر 1985) هي مومتيلة إباحية مريكانية أصلها من السويد. عندها بزاف تاع لجوائز على لأعمال دياولها.
تولدات كروس و تربات ف ساكرامينطو، كاليفورنيا. ف لكديات لي كاينة بين ساكرامينطو و پلاسرڤيل. وهي ف لغالب من أصول سويدية. وصفات راسها بلي "مهووسة ب لكتوبا" ف لفترة تاع خدمتها طالبة ف لّيسي. كروص كانت تتحيد حوايجها ف مدينة رانشو كوردوڤا، كاليفورنيا ملي كانت عندها 18 لعام ف عمرها باش تصور فلوس إضافية.
الكاريير
من الأفلام لي دارت مع Vivid فيلم Kayden's First Time و Hard Time و Be Here Now. وماكانتش راضية على الشركة، و ولات خدامة فريلانسر من بعد عام واحد ملي مالقاتش العقد ديالها. ووقعات عقد جديد مع Adam & Eve بعد شهر واحد ملي كانت خدامة فريلانسر مجانية. و طلقات سيت ويب رسمي Kross ، ClubKayden.com ، ف 2 شتنبر 2008. ستاضفات كروص مدونة على UnKrossed.com، وكتبات تحديثات منتظمة و أعمدة رأي تاع موقع MikeSouth.com، وهي مدونة إشاعات تاع لپورنو، ف مواقع بحالها.
ولات كروص حصرية ل Digital Playground بالعقد لي فيه بزاف تاع السنوات ف 1 يناير 2010. و خرج الفيلم اللول تاعها مع شركة The Smiths، و حقق بزاف تالمبيعات. و فشهر ديالها تّالت فالعقد. ربحات جوج جوايز د أحسن ممثلة على الدور.
ستاضفات كروص 2010 حفلة توزيع الجوائز تاع AVN، معا الممثلة الإباحية كيرستن پرايس والكوميدي ديڤ أتيل. كانت "Cover Girl" ف مجلة Penthouse د شهر شتنبر 2008 و 2010. لعبات كروس دور البطولة فأحسن فيلم AVN فعام 2010 ف نهار ثامن وصور دور إلين نوردڭرين، مرات تايڭر وود، ف فيلم تايلر وود من آدم و حوّا.
فعام 2012، ستاضفات جوائز Xbiz ل لمرة ثانية، وبانت فالحفلة مع نجمة تاع العقد Wicked Pictures / Wicked.com، جيسيكا دريك، و على الزربية الحمرا AVN مع المضيفين المشاركين جيسي جين و عازف الڭيطار ديف نافارو.
لماريشال أمزيان
محمد أمزيان (بلأمازيغية: ⵎⵓⵃⴰⵎⵎⴻⴷ ⴰⵎⵣⵢⴰⵏ، تولد ف 1 فبراير 1897 ف بني نصار - مات ف 1 ماي 1975 ف مدريد) كان عسكري و سياسي و ديپلوماسي مغربي و صبلويني. هو بوحدو ف التاريخ د لمغريب اللي كان عندو لڭراد ديال ماريشال (خداه ف 1970).
أمزيان كان عسكري ف لجيش د صبانيا ف لوقت د لحماية الصبليونية على لمغريب، و شارك مع الصبليون ضد الريفيين ف لحرب د الريف، و عاون فرانسيسكو فرانكو باش يربح ف لوقت د لحرب لأهلية.
أمزيان هو بّات الرسامة مريم مزيان، و بّات ليلى أمزيان، اللي مجوجة مع لملايري عتمان بنجلون. ف 2006، بنات ليلى و راجلها متحف لبّاها ف الناظور، و لكن بزاف د الناس نتاقدوه و كانو ضدو.
شوف تيڤي
شوف تيڤي هو موقع مغريبي د لخبار ب لّوغة لعربية تقاد عام 2013 من طاراف لمدير لعام ديالها دريس شحتان. تيسمي لموقع راسو "أول تلفازة إلكطرونية ف لمغريب"، حيت كيعتامد على لمحتوى لي تايتشاف كتر من لمكتوب. و تيتاعبر شوف تيڤي من أكتر لمواقع ف شّوفات ف لمغريب، و حقق كتر من 13 مليار شوفة ف مواقع التواصل لإجتماعي ف 2020.
مصطفى (توضيح)
هادي صفحة د التوضيح، كلمة مصطفى يمكن يكونو عندها هاد لمعاني:
عباس محمود لعقاد
عباس محمود لعقاد (تولد ف 28 يونيو 1889 ف أسوان - مات ف 13 مارس 1964 ف لقاهرة) كان كاتب وشاعر و صحافي و مفكر مصري، كيتحسب من لكتاب لمهمين بلعربية ف لقرن 20، و كان كيتسمّى "موسوعي".
لعقاد كان عضو ف مجلس النواب د مصر، و ف لمجمع د اللغة لعربية. كتب 75 كتاب و 10 د الدواوين د الشعر و كتر من 15.000 مقال صحافي ف حياتو.
58 قبل لميلاد
58 قبل لميلاد هوّا عام ف تّقويم ليولياني ف لفترة د قبل لميلاد، نمرة 7 ف لقرن 1 قبل لميلاد، ؤ نمرة 2 ف لعقد ديال عوام 50 قبل لميلاد.
شيڤرولي
شيڤرولي (بلينڭليزية: Chevrolet)، اللي كاتسمّا تا شيڤي هي شركة ميريكانية ديال طوموبيلات و لكاميويات تأسسات ف 1911 ف لمدينة د ديترويت. شيڤرولي تابعة للشركة د جينيرال موتورز من 1918. تاتبيع الطوموبيلات ف لعالم كامل، و لكن أكبر سوق ديالها هو لميريكان، اللي كاتبيع فيه لأغلبية ديال لماركات و الشكال.
لأصل د السمية
تسمّات الشركة على السمية ديال جوج من لمؤسسين ديالها، السويسريين لويس و آرتر شيڤرولي، اللي تشاركو مع ويليام دورانت باش يأسسو الشركة ف 3 نونبر 1911.
59 قبل لميلاد
59 قبل لميلاد هوّا عام ف تّقويم ليولياني ف لفترة د قبل لميلاد، نمرة 8 ف لقرن 1 قبل لميلاد، ؤ نمرة 1 ف لعقد ديال عوام 50 قبل لميلاد.
59 قبل لميلاد كيوافق 702 ق.هـ-701 ق.هـ ف تّقويم لهيجري ؤ 892 ف تّقويم لأمازيغي، ؤ 695 ف تّقويم رّوماني، ؤ 9942 ف تّقويم لهولوسيني.
عتمان بنجلون
عتمان بنجلون ولاّ عتمان بن جلون (تولد ف 5 نونبر 1931 ف فاس) هو بزناس و مول بنكة و ملايري مغريبي. هو الرئيس ديال لمجموعة د "فينانس كوم"، اللي عندها الربع ديال السوق ديال لاصيرونس ف لمغريب. بن جلون هو لمؤسس ديال لبنك لمغريبي د التجارة لخارجية (BMCE)، و د لبنكة د إفريقيا. كان هو لمدير لعام ديالهم تال 2022، ملّي خلا لبلاصة بسباب ضروف د الصحة.
بنجلون هو مول أطول برج ف إفريقيا، اللي جا ف سلا (فيه 55 طبقة). التروة ديالو جوايه تقريبا 1.3 مليار دولار على حساب لمجلة د فوربس.
حياتو
عتمان بنجلون مجوج ب ليلى أمزيان، بنت لماريشال أمزيان، و عندو معاها 4 د الدراري.
فيدرالية د ليسر ديمقراطي
فيدرالية د ليسر دّيمقراطي (ب لعربية فيدرالية اليسار الديمقراطي، ب لأمازيغية ، ب لفرانساوية ، ب ختيصار FGD) هو حيزب سياسي مغريبي.
تاريخ
تشكل التحالف بين تلاتة د لحزاب ليسارية — لي هوما لحيزب شّتيراكي لموحد، حيزب طّليعة دّيمقراطي شّتيراكي، ؤ حيزب لمؤتمر لوطني تّيحادي قبل من نتيخابات تشريعية د 2007 لي شارك فيها ب ليستات موحدة ف 75٪ من دواير نتيخابية، ؤ ربح فيها ستة د لبلايص ف مجليس نواب فين قدر يشكل مجموعة برلمانية.
1526
1526 كيوافق 932-933 ف تّقويم لهيجري ؤ 2476 ف تّقويم لأمازيغي ؤ 11526 ف تّقويم لهولوسيني.
فيدرالية د ليسر ديمقراطي
تاريخ
ف يناير 2014، لأحزاب ب تلاتة قررو يبدلو سميت تّحالف، لي ولا سميتو "فيديرالية ليسار دّيموقراطي".
علال بن عبد الله
علال بن عبد الله الزروالي، تولد ف 1916 ف هوارة ولاد رحو ف لإقليم د ݣرسيف، مات ف 11 شتنبر 1953 ف الرباط، كان مناضل مع لمقاومة ضد لإستعمار لفرانساوي للمغريب.
فيدرالية د ليسر ديمقراطي
تاريخ
ف يونيو 2015، دخلات حركة وضوح طموح شجاعة، لي أسسها عمر بلافريج، معا لفيديرالية ؤ شاركو مجموعين ف نتيخابات لجماعية ؤ لجيهاوية د شتنبر 2015.
ف 30 يونيو 2021، لحيزب شّتيراكي لموحد نساحب من تّحالف باش يشارك بوحدو ف نتيخابات تشريعية. مور هادشي، طلق محمد الساسي تيار جديد وسط من لحيزب رافض لقرار ب سميت "ليسر لوحدوي" ؤتبعوه ناس بحال محمد مجاهد، مصطفى شناوي، كريم تازي ؤ نجيب أقصبي. هاد تيار نفاصل موراها من لحيزب ؤ دخل ف تحالف فيديرالية ليسار.
علال بن عبد الله
تعرف بن عبد الله ملّي بغا يقتل السلطان اللي عيناتو فرانسا بلاصة محمد لخامس (السلطان محمد بن عرفة) ف الطريق د الصلاة د الجمعة. قبل ما يوصل ليه، قبطوه لبوليس د فرانسا، و قتلوه ديك الساعة ف 8 د لقرطاسات. من ديك الساعة و علال بن عبد الله محسوب بطل وشهيد ف التاريخ د لمغريب، و تسمّا عليه واحد من أكبر الشوارع ف الرباط.
فيدرالية د ليسر ديمقراطي
تاريخ
ف دجنبر 2022، ندامج حيزب طّليعة دّيمقراطي شّتيراكي، حيزب لمؤتمر لوطني تّيحادي ؤ تيار "ليسر لوحدوي" ف حيزب واحد، لي بقا محافض على سميت "فيديرالية ليسار دّيموقراطي".
علال بن عبد الله
دفنو لفرانساويين علال بن عبد الله ف النواحي د زعير، و لقبر ديالو ما معروفش.
حياتو
علال بن عبد الله كان خدّام معلّم صباغ ف ݣرسيف.
1513
1513 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 1513 ف لإيرا لعامة ؤ لفترة د بعد لميلاد، نمرة 13 ف لقرن 16، ؤ نمرة 4 ف لعقد ديال عوام 1510.
1513 كيوافق 918-919 ف تّقويم لهيجري ؤ 2463 ف تّقويم لأمازيغي ؤ 11513 ف تّقويم لهولوسيني.
زوهري (توضيح)
هادي صفحة د التوضيح، كلمة زوهري يمكن يكونو عندها هاد لمعاني:
عقدة د لبراني
لعقدة د لبراني (ب نّڭليزية Cultural cringe) ف لأبحات د تّقافة ؤ لأنطروپولوجيا جّتيماعية، هيّا إحساس ؤ عقدة ب دّونية كيكونو عند لأفراد ديال شي جماعة ؤلا بلاد، لي كاتخليهوم يحتاقرو تّقافة ديال جماعتهوم ؤلا بلادهوم، ؤ يكبّرو من شان تّقافة ديال لبراني، سيرتو لي من بلاد خرة. هاد لمفهوم قريب ل مفهوم لعقلية سّتيعمارية، ؤ يقدر يتجلّا عند لأفراد تا ف شكل ديال غتيراب ؤلا ستيلاب تقافي.
جّماعات لي كاتبان فيهوم هاد ضّاهيرة يقدرو يعتابرو لّوغة، لّهجة، ؤ لإنتاجات تّقافية ؤ لفنية ديال بلادهوم بلي عيانة خلوق مقارنة معا دياول بلدان خرين، ؤ هادشي يقدر يأدي بيهوم ل إهمال تّقافة ؤ تّاريخ ديالهوم، لي كيبان ليهوم بلي ماعندوش قيمة ؤلا أهمية، ؤ ماكيستاحقش هتيمام، عكس لوغات، لهجات ؤلا إنتاجات تقافية ديال لبرانيين.
بزاف د لبلدان ؤ جّماعات تّقافية كانو ؤلا مازالو كيعرفو هاد لفينومين. أكتر أمتيلا معروفين ف لعالم لأنڭلوفوني هوما ؤسطراليا ؤ سكوطلاندا. ف لمغريب، عاداد ديال لموتقافين كيهضرو على ستيلاب تقافي غربي، ؤ تا على ستيلاب تقافي شرقي، لي كيخلي لمغاربا كيعطيو أهمية كبر ل مؤترات تقافية جاية من لعالم لغربي ؤلا من شّرق لأوسط، على حساب تّقافة لمحلية.
1529
1529 هوّا عام ف تّقويم لڭريڭوري بدا نهار تلات ؤ سالا نهار تلات. هوّا لعام نمرة 1529 ف لإيرا لعامة ؤ لفترة د بعد لميلاد، نمرة 29 ف لقرن 16، ؤ نمرة 10 ف لعقد ديال عوام 1520.
1529 كيوافق 935-936 ف تّقويم لهيجري ؤ 2479 ف تّقويم لأمازيغي ؤ 11529 ف تّقويم لهولوسيني.
تنقية
وصلة=//upload.wikimedia.org/wikipedia/commons/thumb/1/16/تنقية الكامون في المغرب.jpg/220px-تنقية الكامون في المغرب.jpg|بديل=تنقية لكامون ف لمغريب|تصغير|تنقية لكامون ف لمغريب تْنقية لحبوب، ؤلا تْنقية ف لمغريب، هي كلمة معروفة ف لمغريب، كاتعني تنقية ديال ڭاع نواع لحبوب لي غادي يستهلكوها الناس من لحجر و لوسخ و لحشرات الصغيرة لي ممكن يكونو فيها، و تا من لحبوب لخرة لي ماشي من نفس النوع، هادشي كامل بطريقة تقليدية و غير ب ليد.
طّريقة
كايتدارو لحبوب ف طبسيل مسرح، من لأحسن يكون اللون ديالو بيض ولا فضي باش يبان فيه لوسخ مزيان و يسهال التحياد ديالو. بعدها كايجمعو لحبوب كاملين فجيهة وحدة ديال الطبسيل، و تايبدا لفرز ديالهم بصبعان ديال ليد للجيهة التانية ديال الطبسيل، و تايحيدو أي وسخة مازويناش تايدوزو عليها، هادشي كامل بعد ما تايكونو دوزو لحبوب ف لغربال، و خاصةً زرع.
نواع د لحبوب
ف لمغريب، ڭاع نواع لحبوب كاتنقا قبل ماتستهلك ولا تْطيب، لكن تايبقا الزرع هو أكتر نوع ديال لحبوب مرتابط بهاد لخدمة، خاصة ف لمغريب
لعادات لمرتابطة بتنقية
ف لمغريب، التنقية معروفة أنها خدمة ديال لعيالات، حيت هوما لي كايتكلفو بمسألة تّنقية د لحبوب من لوسخ قبل ماتطيب، لكن فاش كايتعلق لأمر ب زّرع كاتختالف لقضية شوي، حيت لمرا عادةً كاتعرض جاراتها باش يعاونوها ف التنقية، بسبب لكترة ديال الزرع، هادشي كامل قبل ما تغسلو و تنشفو و تطحنو.
رجع تقليد معروف ف لمغريب تعيط لمرا ل جاراتها باش يعاونوها ف التنقية، و كاتوجد ليهم براد ديال أتاي، و تايبقاو خدامين و تايهضرو و كايتبالدو الأخبار، هاد العملية ديال التنقية صعيبة و كاتبغي التركيز والشوف يكون مزيان، و تا اللياقة، وغالبا ماكاتكون ف فصل صيف، ف ضّواية ولا لمرح ديال الدار، ولا ف سطح، ولا على برا قدام الدار، سيرتو ف لعروبيات و لأحياء الشعبية، حيت هاد لبلايص كاتكون فيهم لإضاءة مزيانة، ومناسبة ل هاد لخدمة
1530
1530 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 1530 ف لإيرا لعامة ؤ لفترة د بعد لميلاد، نمرة 30 ف لقرن 16، ؤ نمرة 1 ف لعقد ديال عوام 1530.
1530 كيوافق 936-937 ف تّقويم لهيجري ؤ 2480 ف تّقويم لأمازيغي ؤ 11530 ف تّقويم لهولوسيني.
پوكيمان
إيمان أنيس (مزيودة ف 14 ماي 1996)، لمعروفة ب لقب پوكيمان، ستريمر د تويتش و يوتوبر كانادية مغريبية. پوكيمان معروفة ب الستريمات ديالها ف تويتش لمتعلقين ب لألعاب د التيليجو بحال ليڭ ؤف ليجيدنس و فورطنايت. كاتّعتابر دابا أنجح ستريمر مرا ف لپلاطفورم د تويتش، من حيت لعدد د لمتابعين ديالها. و هيّا من بين لمؤسسين ديال مجموعة ؤفلاين تيڤي.
حياتها
إيمان أنيس تولدات ف لمغريب من واليدين أكاديميين، و هاجرات معا فاميلتها ل كيبيك فاش كان ف عمرها 4 سنين. قرات جيني شيميك ف جامعة ماكاستر ف ؤنطاريو، ولاكين خرجات من قرايتها باش تّفرغ ل لكاريير ديالها ف الستريمين. عايشة دابا ف لوص أنجيليس.
تويتش
إيمان أنيس دارت لكونط د تويتش ديالها ف يونيو 2013، و بدات كاتدير الستريمين ف نفس لعام. اللقب د پوكيمان لي ختارتو كيمزج مابين پوكيمون و سميتها إيمان.
ف 2017 كانت مكلاصية 100 ف الترتيب ديال لمتابعين ف تويتش ب 450.000 متابع. ف 2018 تويتش دخلات ف صفقة تشاركية معاها بشكل رسمي، و ختارتها من بين 15 سفير د مهرجان تويتشكون. ف أكتوبر 2020، مجلة فوربس حطاتها ف الليستة د "تلاتين قل من تلاتين" ب عتبارها من أنجح الستريمر ف مجال لألعاب. ف دجنبر 2021، كانت مكلاصية نمرة 9 ف ترتيب لعدد د لمتابعين ب 8,5 مليون. ف فبراير 2022 جددات لكونطرا ديالها معا تويتش، و كانت ف الرتبة السابعة من حيت عدد لمتابعين ف كانادا.
يوتيوب
و هيّا عضوة مؤسسة ف قناة ؤفلاين تيڤي لي كيتشاركو فيها بزاف د ليوتيوبر لمعروفين.
حوكومة لبكاي لولا
تصغير|حوكومة لبكاي لولة. حوكومة لبكاي لولا هي لحوكومة د لمملكة د لمغريب من 7 دجنبر 1955 حتال 26 أكتوبر 1956.
تاريخ
تأسسات أول حوكومة ف تاريخ لمغريب ب ضاهير د 7 دجنبر 1955، ؤ كان رايس ديالها هو لبكاي بن مبارك لهبيل.
تعيين د 10 دجنبر 1955
ف 10 دجنبر 1955، تعين مْحمد باحنيني كاتب لعام د لحوكومة.
52 قبل لميلاد
52 قبل لميلاد هوّا عام ف تّقويم ليولياني ف لفترة د قبل لميلاد، نمرة 1 ف لقرن 1 قبل لميلاد، ؤ نمرة 8 ف لعقد ديال عوام 50 قبل لميلاد.
52 قبل لميلاد كيوافق 695 ق.هـ-694 ق.هـ ف تّقويم لهيجري ؤ 899 ف تّقويم لأمازيغي، ؤ 702 ف تّقويم رّوماني، ؤ 9949 ف تّقويم لهولوسيني.
نزار إبراهيم
نزار إبراهيم (مزيود ف 1982 ف برلين) عالم د لپاليونطولوجيا و لأناطوميا لمقارنية ألماني مغريبي خدّام ؤستاد ف جامعة پورتسماوث ف نّڭليز. نزار إبراهيم قاد بزاف د رّحلات د سّتيكشاف ف صّحرا د إفريقيا، ؤ معروف ب لأبحات ديالو على لفوصيلات ديال سّنسوليات ف منطقة كمكم ف لمغريب، سيرتو كتيشاف لبقايا ديال ديناصورات، پطيروصورات، و تمساحيات.
حياتو
نزار إبراهيم عندو أصول مغريبية و ألمانية، ؤ جدّو هوّا عبدالله براهيم لي كان تالت رئيس د لوزارا د لمغريب مورا سّتيقلال. من صغرو كان مولوع ب لحيوانات، لأناطوميا و تّطور لبيولوجي. فاش كان عمرو 5 سنين، قرر بلي باغي يولي عالم د لپاليونطولوجيا فاش كان كيقرا كتاب على دّيناصورات.
لكاريير
سّي إبراهيم ولّا ؤستاد موساعيد ف جامعة ديتروي ميرسي ف ميتشيڭان، لميريكان، مابين 2018 و 2020، ؤ كان كيقري لأناطوميا د بنادم، لأناطوميا لمقارنية و تّطور. دابا خدّام موحاضير سامي ف جامعة پرتسماوث. ؤ كيخدم معا مجموعة د طّالابا ؤ لباحتين ف جامعة لحسن التاني ف كازا ف لمغريب. ف 2015، تّختار واحد من بين 21 شخص كا "صديق ديال تيد TED" و هوّا أول پاليونطولوجيست ف هاد لپروڭرام.
جوايز و تكريمات
خدا بزاف د لجوايز و تّكريمات، من بينها:
سلمان رشدي
سلمان رشدي (مزيود ف 19 يونيو 1947) كاتب ؤ روائي بريطاني ميريكاني من أصل هندي. لأعمال ديالو مبازية على لواقعية سّحرية ؤ تّعاويد تّاريخي، ؤ كاتهضر على لعلاقة، ؤ نّشيقاقات ؤ لميڭراج مابين لعالم شّرقي ؤ لعالم لغربي، ؤ لقيصاص ديالهوم كيطراو ف لهند.
لكتاب تّاني ديال رشدي، ب عنوان "ولاد نص لّيل" ربح جايزة بوكر ف 1981. رّواية رّابعة ديالو "لأيات شّيطانية" (1988) كانت مصدر ديال جادال، ؤ تسببات ف حتيجاجات بين لمسلمين. رشدي تعرّض ل تهديدات ب لقتل بسباب هاد لكتاب، ؤ خرجات فتوة ب لقتل ديالو من طاراف أية الله خوميني، لي كان لقايد لأعلا د إيران ف 1989. لحوكومة لبريطانية موراها دارت رشدي تحت حماية د لبوليس.
سلمان رشدي خدا بزاف د لجوايز على لأعمال لأدابية ديالو، ؤ ف 2008 كلاصاتو مجلة تايمز ف رتبة 13 ف ترتيب أحسن لكتاب لبريطانيين من 1945. من عام 2000، ولا ساكن ف لميريكان، ؤ كان ؤستاد جامعي ف جامعة إموري ف ولاية جورجيا.
ف 12 غشت 2022، ف لوقت لي كان كيلقي محاضرة ف نيويورك، تعرّض ل محاولة غتيال لي تّطعن فيها بزاف د لمرات ف عنقو ؤ سدرو، ؤ تّنقل فيساع ل سبيطار محلي باش يتعالج.
كاس لعالم 2022 ݣروپ E
لماتشات
جميع لأوقات محلية على حساب AST (UTC+3).
ألمانيا vs الجاپون
هاد جوج فراقي تلاقاو جوج مرات قبل، أخر مرة ف ماتش أميكال ف 2006 لي تسالا ب تّعادل ب 2 ل 2.
سپانيا vs كوسطاريكا
هادي غاتكون لمرة لّولة لي غايتلاقاو فيها ف كاس لعالم. مي ديجا تلاقاو 3 د لمرات قبل ف ماتشات أميكال. مرة تعادلو فيها ف 2011 ف صان خوصي، و جوج مرات غلبات سپانيا ف أرضها، مرة ب 2 ل 1 ف 2015، و مرة ب 5 ل 0 ف 2017.
<section begin=E2 /><section end=E2 />
الجاپون vs كوسطاريكا
الجاپون لعبات معا كوسطاريكا 5 د لمرات ف ماتشات أميكال، 4 ربحاتهوم، ؤ مرة تعادلو. أخر مرة كانت ف 2018 و ربحات الجاپون ب 3 ل 0.
<section begin=E3 /><section end=E3 />
سپانيا vs ألمانيا
<section begin=E4 /><section end=E4 />
الجاپون vs سپانيا
هاد جوج فراقي تلاقاو مرة قبل ف ماتش أميكال ف 2001 لي تسالا ب رّباح ل سپانيا ب 1 ل 0.
<section begin=E5 /><section end=E5 />
كوسطاريكا vs ألمانيا
ألمانيا لعبات مرة وحدة ضد كوسطاريكا ف ليفتيتاح د كاس لعالم 2006 ملي غلبات ب 4 ل 2.
<section begin=E6 /><section end=E6 />
أتاي مغاربي
أتاي لمغاربي  هو مشروب سخون كاتّستعمل فيه لعشبة ديال أتاي. كاينتاشر بزاف ف لبلدان لمغاربية بحال المغريب و تونس و لجزائر و موريطانيا. لحضور ديالو ضروي ف الطبلة لمغاربية، و ف القصائد و لكتوبا ديال شّوعارا ؤ لؤدابا. أتاي لمغرابي تايكون عادة بالنعناع، لكن يقدر يكون تا ب الشيبة، خصوصا ف الشتا. وهو مشهور ف ليبيا، خاصة ف لعراضات و لمناسبات و غيرها و تايسميوه ب "شاهي لعالة".
أتاي بنعناع أساسي ف لحياة لإجتماعية ف لمنطقة لمغاربية، حيت تايعطي واحد الطابع حتفالي يلا تحط للضياف. عادة كايتكلف مول ولا مولات الدار يصاوب أتاي بشكل تقليدي، و كايتحط للضياف كعلامة على حسن ضيافة. ب لعادة كايتقدمو 3 ديال لكيسان د أتاي على لأقل والاستهلاك ديالو تايكون النهار كامل. النعناع لمزيان ريحتو واضحة، و هو لي كايتستعمل ف لمصاوبة ديال أتاي لمغاربي. لكن شي مرات كايخدو تا نواع خرة ديال النعناع، و شي مرات ف لمغريب لجنب النعناع كايتعطر أتاي ب لعشوب و لورد و ما زهر ديال لّيمون. فوقت لبرد، تايزيدو لأتاي شي عشوب تايتسخنو بحال فلييو و الشيح.
تاريخ
وصلة=//upload.wikimedia.org/wikipedia/commons/thumb/f/f2/Gunpowder tea in pile.jpg/150px-Gunpowder tea in pile.jpg|بديل=|يمين|تصغير|150x150بك|لحبوب ديال أتاي وصلة=//upload.wikimedia.org/wikipedia/commons/thumb/2/22/Beduine.jpg/220px-Beduine.jpg|تصغير|راجل مغربي تايوجد أتاي دخلات بريطانيا أتاي لشمال إفريقيا فالقرن تمنطاش و تسعطاش من المغريب والجزائر. جيمس ريتشاردسون دار وصف لحفلة ديال أتاي المغرابي في الربعينات ديال القرن تسعطاش، وقال بلي فالتسافيرات ديالو كان أتاي تايتشرب بشكل كبير، النهار كامل. فالحرب ديال القرم في الخمسينات ديال القرن تسعطاش، حْولات شركة الهند الشرقية البريطانية أتاي لي مخصص لدول البلطيق للمغريب، الأمر لي خلى أتاي يولي كثير فالمغرب. مع القرن 20، رجع أتاي عادة ضرورية فالمغرب.
بدا الإنتشار ديال أتاي فالمغرب ف منتصف القرن تسعطاش، فاش نفاتحو التجار المغاربة على أوروپا، بالضبط فالوقت ديال السلطان مولاي إسماعيل، فاش توصل أبو النصر إسماعيل بلخناشي ديال سكر وأتاي فالهدايا لي جات من التجار الأروبيين للسلطان العلوي، باش يطلق سراح الحباسة الأورپيين، هذا تايدل على أن اتاي كان قليل فالدول المغرابية ديك الوقت.
الاستهلاك
موقع "أطلس العالم" قال بلي المغرب هو ثاني أكبر مستهلك ديال أتاي فالعالم، و اللول فالمنطقة المغاربية، كل مغربي تايستهلك 4,34 كيلو ديال أتاي فالعام، بعد من المغرب كاتجي موريطانيا بـ3,22 كيلو. و أتاي لخضر بالخصوص هو لي تايتستهلك بزاف فهاد المناطق.
التوجاد
المكونات الأساسية ديال أتاي المغاربي هي أتاي لأخضر والنعناع الطري، و السكر والما الطايب. و يمكن تختالف الكمية ديال المكونات والوقت ديال التوجاد بشكل كبير. تايخدمو الما الطايب فالدول المغاربية، بلاصة الما البارد لي تايخدمو فشرق آسيا باش يحيدو لمرورة. فالمنطقة المغرابيا تايخليو لوراق ديال أتاي فالبراد فاش تايشربو أتاي، لي تايخلي النكهة تختالف من كاس لكاس.
أتاي لموريطاني
أتاي فموريطانيا كايوجدوه في 3 ديال الخطوات، أولا تايديرو الما يطيب فالبراد لمدة دقيقة تا ل 2 دقايق. بعدها تايزيدو أتاي لأخضر المعروف عندهم بال"بالورك" على حساب كمية الماء لي دارو، بعدها تايخليوه على العافية شوي. بعدها تايحطو أتاي معا السكر و النعناع.
الطقوس ديال أتاي
وصلة=//upload.wikimedia.org/wikipedia/commons/thumb/e/ee/Morocco-59 (2218207457).jpg/220px-Morocco-59 (2218207457).jpg|تصغير الشعوب المغاربية بدعو بزاف فابتكار طقوس خاصة بأتاي، ماكاتقتاصرش على المناسبات والأعياد، إنما جزء من الحياة اليوميا، تايوجدو أتاي النهار كامل، و فأي وقت، تا فالنصاصة دالليل، واخا عارفينو تايطير النعاس. و أتاي عند المغاربة قبل مايكون مشروب، هو وسيلة للترحيب بالضياف، حيت مايمكنش تدخل لشي دار مغربية و مايوجدوش ليك أتاي، حيت فالمغرب من قلة الصواب يزورك شي حد و ماتوجدش ليه أتاي. لي زوين في أتاي المغربي، هو الأدوات لي تايخدمو بيهم فلمصاوبة و التقديم ديالو، الصينية والبراد لبي مصنوعين من المعدن، و غالبا من الفضة، و معروف أن الصينية خاصها تكون مزوقة و منقوشة، بحالها بحال البراد لي عندو شكل زوين. مدينة فاس هي لي مشهورة بزاف بالصناعة التقليدية ديال الأدوات ديال أتاي، لي حافظو عليها لحرايفية كموروث من الأندلس، و عندها قيمة رمزية كادل على الغنى ديال مول هاد الأدوات الغالية. بحال البراد والصينية و ربايع، لي هي 3 ديال طوايس وحدة مخصصة لأتاي و وحدة لسكر، و وحدا لنعناع.
ثقافة
عام 1992 تحت الإشراف ديال ليونيسكو، تنظمات مسابقة توجاد أحسن أتاي، و ختارو المغريب لتنظيم هاد المسابقة نظرا للموقع ديالو لي قريب للمناطق لي كاتستهلك أتاي بزاف، خاصة المناطق الصحراوية، هاد المسابقة ربح فيها المغربي الحاج عبد العاطي الجوهري، و كانت الجائزة هي نقشو سميتو ف أكبر وزين ف الشينوا، لي هي أكبر منتج ديال أتاي، في الوقت لي شركة مغربية ديال أتاي سمات الماركة ديالها أتاي الصويري، نسبة ليه، حيت هو من الصويرة.
ف لأدب
أتاي عندو مكانة كبيرة في الأدب المحلي نظرا لأهميتو، تانلقواه حاضر فبزاف دالأنواع ديال الأدب بحال "الأرجوزة الفائقة المستعذبة الرائقة فيما يحتاج الأتاي إليه ويتوقف شربه وإقامته عليه" هي نشيد نظموا عبد السلام الزموري تايمدح فيه أتاي، والعادات لي مرتابطة بالشريب ديالو، والفوائد ديالو، والأوقات ديالو، والأمور لي خاص نراعيوها فاش نستهلكوه. شرح هذه المنظومة الشيخ المكي البطاوري ف لكتاب ديالو "شرح الأرجوزة الفائقة المستعذبة فيما يحتاج الأتاي إليه ويتوقف شربه وإقامته عليه"، في حوالي ميتين صفحة فيها لفوائد والأشعار ونوادر والأخبار من الأغاني الشعبية التي تغنات بأتاي لأخضر، مجموعة راينا راي الجزائرية ف أغنيتهم يا زينة ديري لاتا: وأغنية الصينية لمجموعة ناس الغيوان: شوعارا لموريتانيين تغزلوا بالشاي تا هوما، منهم الشاعر الشيخ سيدي، لي تايقول:
كتب الشاعر الموريتاني أبو مدين الديماني على أتاي و قال:
ومن بين لي كتبوا الشعر على أتاي كاين الشاعرُ الأديب محمد ولد أحمد يوره:
فورد
الشركة د لمّاطر د فورد (بلينڭليزية: Ford Motor Company)، اللي كاتسمّا تا فورد هي شركة ميريكانية ديال طوموبيلات و لكاميويات لمقر ديالها جا ف لولاية د ميشيݣن. تأسسات الشركة ف عام 1903، و خدات سميتها من سميت لمؤسس ديالها، هينري فورد.
فورد هي تاني أكبر شركة كاتصنع الطوموبيلات ف ميريكان (من مورا جينيرال موطوزر)، ولخامسة ف لعالم. هيا اللي بدات الطريقة ديال الصنعة بالصف (و لاّ بالتجميع)، فين كل واحد كيدير ديما نفس لحاجة، و كيدوز للاخر اللي كيدير لحاجة اللي موراها و هي غادة.
51 قبل لميلاد
51 قبل لميلاد هوّا عام ف تّقويم ليولياني ف لفترة د قبل لميلاد، نمرة 10 ف لقرن 1 قبل لميلاد، ؤ نمرة 9 ف لعقد ديال عوام 50 قبل لميلاد.
51 قبل لميلاد كيوافق 694 ق.هـ-693 ق.هـ ف تّقويم لهيجري ؤ 900 ف تّقويم لأمازيغي، ؤ 703 ف تّقويم رّوماني، ؤ 9950 ف تّقويم لهولوسيني.
1534
1534 هوّا عام ف تّقويم لڭريڭوري بدا نهار تنين ؤ سالا نهار تنين. هوّا لعام نمرة 1534 ف لإيرا لعامة ؤ لفترة د بعد لميلاد، نمرة 34 ف لقرن 16، ؤ نمرة 5 ف لعقد ديال عوام 1530.
1534 كيوافق 940-941 ف تّقويم لهيجري ؤ 2484 ف تّقويم لأمازيغي ؤ 11534 ف تّقويم لهولوسيني.
نينڭ بايزورا
نينڭ بايزورا بنت الشيخ حمزة أولا نينڭ بايزورا هي مومتيلة وموغنية ماليزية.
1550
1550 هوّا عام ف تّقويم لڭريڭوري بدا نهار لحد ؤ سالا نهار لحد. هوّا لعام نمرة 1550 ف لإيرا لعامة ؤ لفترة د بعد لميلاد، نمرة 50 ف لقرن 16، ؤ نمرة 1 ف لعقد ديال عوام 1550.
1550 كيوافق 956-957 ف تّقويم لهيجري ؤ 2500 ف تّقويم لأمازيغي ؤ 11550 ف تّقويم لهولوسيني.
هوندا
الشركة د لمّاطر د هوندا (ب جاپونية )، لمعروفة بهوندا، هيّا شركة جاپونية ديال طوموبيلات و لمّاطر و الطيارات جا لمقر ديالها ف لعاصمة طوكيو. تأسسات الشركة ف 1948، و هي أكبر شركة تاتنج لمّاطر ف لعالم (صنعات 400 مليون ف 2019).
48 قبل لميلاد
48 قبل لميلاد هوّا عام ف تّقويم ليولياني ف لفترة د قبل لميلاد، نمرة 7 ف لقرن 1 قبل لميلاد، ؤ نمرة 2 ف لعقد ديال عوام 40 قبل لميلاد.
48 قبل لميلاد كيوافق 691 ق.هـ-690 ق.هـ ف تّقويم لهيجري ؤ 903 ف تّقويم لأمازيغي، ؤ 706 ف تّقويم رّوماني، ؤ 9953 ف تّقويم لهولوسيني.
سي مهدي
مهدي بنبراهيم، لي معروف ب سميتو لفنية سي مهدي، تولد ف 24 أبريل 1981 ف دارلبيضا، هو موغني مغريبي.
ستيل ؤ لأغاني ديالو كيخدم فيهم كلمات مأنسپيرين من لواقع ؤ لمشاكل ديال لموجتماع.
لكاريير ديالو
ف 2003، دار ألبوم جديد ب سميت "يا بلادي" كيتأسف فيه علا تفرݣيعات د 16 ماي ف كازا. هاد لألبوم كان فيه تخليطة د ستيلات بين راي ؤ لهيپ هوپ.
ف 2013، خرج غّنية "نتا لي بغيتي" معا سامية أقريو.
ف 2022، خرج جوج د لأغاني لي غادي يكونو ف ألبوم جديد، لولة ب سميت "بغيت خدمة" ؤ تّانية "فينيطو". لغنية د فينيطو، لي هضر فيها علا لمشاكل بين لمزوجين، دارت لبوز ف صوشل ميديا ف لمغريب، ؤ تعرض لموغني موراها لحملة ديال تنمر بسباب ستيل ديال لغنية ؤ لكلمات ديالها.
هندسة (توضيح)
هادي صفحة د التوضيح، كلمة هندسة ؤلا هنداسة يمكن يكونو عندها هاد لمعاني:
1552
1552 هوّا عام مكبس ف تّقويم لڭريڭوري بدا نهار تلات ؤ سالا نهار لاربع. هوّا لعام نمرة 1552 ف لإيرا لعامة ؤ لفترة د بعد لميلاد، نمرة 52 ف لقرن 16، ؤ نمرة 3 ف لعقد ديال عوام 1550.
1552 كيوافق 958-960 ف تّقويم لهيجري ؤ 2502 ف تّقويم لأمازيغي ؤ 11552 ف تّقويم لهولوسيني.
1558
1558 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 1558 ف لإيرا لعامة ؤ لفترة د بعد لميلاد، نمرة 58 ف لقرن 16، ؤ نمرة 9 ف لعقد ديال عوام 1550.
طرجامة
تصغير|[[حجر رشيد لي فيه نص مكتوب ب تلاتة د اللوغات، و لي بيه تم فك الرموز ديال اللوغة لمصرية لقديمة]] الطرجامة ؤلا الترجمة هيّا عملية نقل لمعنى من نص ب واحد اللوغة أصلية، ل نص ب لوغة مقصودة كاتقابلها، سوا ب لكتابة ؤلا ب لهضرة. لي كايمارس الطرجامة كيتسمّا طرجمان ؤلا موطرجيم.
الطرجامة كيكون ديما فيها الريسك ديال تبدال لمعنى لأصلي، و تا ديال تدخال كلمات و تعابير ل اللوغة لمقصودة، لي ماكانتش فيها ف لأصل، ولاكين نقدرو نشوفو هاد لقضية اللخرة أيضاً كا مزية، حيت كاتقدر تساهم ف إغناء اللوغات ل بعضياتها و إعطاءها حيوية جديدة.
من الربعينات د لقرن 20 و بنادم كيحاول يطمّت لعملية د الطرجامة باش ينقص لمجهود على الطرجمان ؤلا يعوّض الدور ديالو بشكل كامل. كاينين ديجا مجموعة د لأدوات الطيكنولوجية لي كيديرو طرجامة تقريبية ب بزاف د اللوغات، و كيسهّلو لخدمة على الموطرجيمين بشكل كبير.
جغرافيا د لمغريب
لمغرِيب جَا هُو تَّالي فشَّمَال لغْربي ديال لقارة د إفريقيا، ؤ هو تَّالي فلجَنوب لغْربي ديال لبحر لبيضْ لمتوسط، ؤ فشرق ديال لمحيط لأطلسي. المغرب كاين فشَّمال ديال دّْوِيرَة دلإستواء، و فْلغربْ ديال لخط ديال ڭرينيتش، و تايدوز فلجانوب ديالو دّْوِيرَة ديال سَرطان. لمغريب عاود كاين بين لخطوط ديال طول 1 درجة، و17 درجة، فلغرب ديال خط ڭرينيتش، وبين دّْوِيرَات ديال لعرض 21 درجة و36 درجة فشمال ديال دّْوِيرَة دلاسْتواء.
لحدود دلمغريب
تصغير|290x290بك|لموضع دلمغريب فافريقيا لمغريب عندو حدود طبيعية، حيت تانلقاوه تايطل على لبحر لبيض لمتوسط فشَّمال، بخط دساحل تايوصل ل450 كلم. وتايطل من لغرب على لمحيط لأطلنتي بخط دساحل تايوصل ل 3050 كلم، و فلمجموع تانلقاو 3500 كلم من لخط ديال ساحل. أما لحدود سياسية ديال لمغريب فتالقاو الدولة ديال لجزاير فشرق، و فلجانوب و لجانوب شرقي، كاينة دولة ديال موريطانيا.
لاستراتيجية دلموضع دلمغريب
لمغريب هو بين دول لي كاينة فلجانوب ديال لبحر لبيض لمتوسط، و هو لْخْرْ فشمال لغربي ديال مْجموعة دُول دلمغريب لكبير و إفريقية، كيف ما كاين فلجانوب ديال لقارة د أوروبا و هو لي قريب ليها من إفريقيا، حيت تايفصلو على صبليون غير لمضيق ديال جبل طارق. هاد لموقع ديال لمغريب هو موقع ستراتيجي لإفريقيا ولدول ديال لمغريب لكبير، حيت قريب من أوروپا، و حيت محلول على جوج دجوايه ديال لبحر، (لبحر لبيض لمتوسط ولمحيط لأطلسي)، و كايتعتابر طرف مهم فلمضيق ديال جبل طارق، لي هو واحد من طرقان لمهمة فتيجارة دلبحر فلعالم. لموقع ديال لمغريب ستراتيجي حتى بنسبة للاتحاد ديال أوروبا، حيت لقرب ديالو ليها تايخليه بحال شي باب كاتنفاتح منو أوروبا على إفريقيا من ناحية الإقتصاد.
موسم أصيلة
تصغير|فتيتاح د نسخة 32 د موسم د أصيلة ف 2010. موسم أصيلة، لي سميتو لأصلية ب لعربية مهرجان أصيلة الثقافي الدولي، هو موسم تقافي كيتنضم كل عام ف مدينة أصيلة.
لمهرجان كاتنضمو مؤسسة منتدى أصيلة من 1978 لي كيرأسها لوزير لخارجية لقديم محمد بنعيسى.
تاريخ
لفيكرة د هاد لموسم جا بيها محمد بنعيسى ف 1976 باش يجمع ڭاع شكالات د تقافة لمغريبية ف لمدينة د أصيلة لي أصلو منها. موراها ب عاماين أسس معا لفنان تّشكيلي محمد لمليحي، لي حتا هو أصلو من نفس لمدينة، جمعية لمحيط تقافية لي نضمات أول نسخة د لموسم ف 1978.
ف 1997 تأسسات مؤسسة منتدى أصيلة باش تضمن ستيمرارية د لموسم.
وصل لموسم ل نسخة ديالو 42 ف 2021. ملي تأسس، لموسم د أصيلا ماتنضمش غير ف تلاتة د لعوامات، ملي كان جا لجفاف ف شّمال د لمغريب، ف 1999 بسباب لموت د لحسن تّاني ؤ ف 2020 بسباب جايجة ڤيروس كورونا.
نشاطات
تصغير|صباغة ع لحيط ف لمدينة د أصيلا ف هاد لموسم كيتنضمو حتا جوايز تقافية باش يكرمو نّاس تميزو ف شي ضومين، بحال جايزة بلند لحيدري د شوعارا لعرب شباب ؤ جايزة محمد زفزاف د رواية لعربية.
نتيقادات
من بين نتيقادات لي كيعطيوها لملاحضين علا هاد لموسم هو بلي خص يجدد راسو خصوصا أنه مازال كيتبنا شي أفكار بحال "لحوار لحضاري" لي ولات متجاوزة هادي سنين.
47 قبل لميلاد
47 قبل لميلاد هوّا عام ف تّقويم ليولياني ف لفترة د قبل لميلاد، نمرة 6 ف لقرن 1 قبل لميلاد، ؤ نمرة 3 ف لعقد ديال عوام 40 قبل لميلاد.
47 قبل لميلاد كيوافق 690 ق.هـ-689 ق.هـ ف تّقويم لهيجري ؤ 904 ف تّقويم لأمازيغي، ؤ 707 ف تّقويم رّوماني، ؤ 9954 ف تّقويم لهولوسيني.
1559
1559 هوّا عام ف تّقويم لڭريڭوري بدا نهار لخميس ؤ سالا نهار لخميس. هوّا لعام نمرة 1559 ف لإيرا لعامة ؤ لفترة د بعد لميلاد، نمرة 59 ف لقرن 16، ؤ نمرة 10 ف لعقد ديال عوام 1550.
1559 كيوافق 966-967 ف تّقويم لهيجري ؤ 2509 ف تّقويم لأمازيغي ؤ 11559 ف تّقويم لهولوسيني.
ماحيا
ماحيا هو مشروب كحولي مقطر كيتصاوب من التمر ؤلا لكرموص.
شوفة عليه
لماحيا هي مشروب يهودي سفاردي تيتقطر من التمر ولا لكرموص. بان هاذ لمشروب، من وقيتة طويلة ف لمغريب، كانو تاينتجوه ليهود لي تايعيشو فلمغريب قبل مايهاجرو برّا ف النص التاني د لقرن لعشرين ملي طلع لعنف و التمييز ضدهوم. تروج لماحيا بشكل كبير ف لمغريب فوقيتة من لوقات و واخا لبوليس تيحاولو من مرة مرة يتبعو هاد لمروجين و يشدوهوم و لاكين مانجحوش، و لماحيا باقية تتباع و تتستهلك.
محمود درويش
محمود درويش (تولد ف 13 مارس 1941 ف لبيروة ف فلسطين - مات ف 9 غشت 2008 ف هيوسطن ف طيكساس) كان شاعر و كتاتبي فلسطيني، اللي كيتعتابر الشاعر لوطني د فلسطين. درويش كان معروف بالشيعر على بلادو، و من الناس اللي طورو الشيعر الجديد ب لعربية. كان تيقارن لحب د فلسطين ب لحب د مرا، و هي التصويرة اللي كان تيخدّم باش يهضر على لولادة و لوحشة و لهجرة و لمنفى.
محمود درويش كان من لعرب ديال 48 (هوما لفلسطينيين اللي ختارو يعيشو ف إسرائيل وخداو لجنسية ديالها). كان داخل ڭاع ف السياسة د إسرائيل (كان ف لحزب الشيوعي)، و كان مرا مرا كيمشي للأراضي لمحتلة باش يدير ليالي د الشيعر.
درويش ربح بزاف د لجوائز ف لعالم كامل على الشيعر ديالو، و هو اللي خلاه يكون من الشوعارا لعرب لمشهورين بزاف ف لقرن 20.
1561
1561 هوّا عام ف تّقويم لڭريڭوري بدا نهار لحد ؤ سالا نهار لحد. هوّا لعام نمرة 1561 ف لإيرا لعامة ؤ لفترة د بعد لميلاد، نمرة 61 ف لقرن 16، ؤ نمرة 2 ف لعقد ديال عوام 1560.
1561 كيوافق 968-969 ف تّقويم لهيجري ؤ 2511 ف تّقويم لأمازيغي ؤ 11561 ف تّقويم لهولوسيني.
تأنيت (سيكس)
تصغير|تأنيت ديال راجل تّأنيت ؤلا تخنيت (ب نّݣليزية Feminization) و شي لمرات تّأنيت بزز هو ممارسة كاتديرها مرا مسيطرة ل راجل خاضع ف تّقافة لجنسية لغربية، و لي تتعني قلب لأدوار و جعل راجل ياخد مضهر تاع نتوة. منها متلاً يلبس حوايج لبنات، و تيتكون تّأنيت من تدريب لخنتى، و لي تيعني تدريب راجل خاضع على كيفاش يولي نتوي. و تّأنيت من لفتيشية لجنسية، ولاكين ما تيعنيش يولي دكر مرا متحولة جنسيا، و شّوراكا لخاضعين فيها هما ف لعادة رجال مغايرين ف لجنس. لفتيشية جات من ضغط لمجتمع على رّجال باش يكونو دكور.
حوكومة لبكاي تانية
حوكومة لبكاي تانية هي لحوكومة د لمملكة د لمغريب من 27 أكتوبر 1956 حتال 16 أبريل 1958.
تاريخ
مورما قدمات ستيقالتها حوكومة لبكاي لولا، عاود شكل لبكاي بن مبارك لهبيل حوكومة جديدة ف 27 أكتوبر 1956 ؤ دارت لقسم قدام محمد لخاميس.
هاد لحوكومة ماشاركش فيها حيزب شورى ؤ ستيقلال كيما ف لولة.
1566
1566 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 1566 ف لإيرا لعامة ؤ لفترة د بعد لميلاد، نمرة 66 ف لقرن 16، ؤ نمرة 7 ف لعقد ديال عوام 1560.
1566 كيوافق 973-974 ف تّقويم لهيجري ؤ 2516 ف تّقويم لأمازيغي ؤ 11566 ف تّقويم لهولوسيني.
35 قبل لميلاد
35 قبل لميلاد هوّا عام ف تّقويم ليولياني ف لفترة د قبل لميلاد، نمرة 4 ف لقرن 1 قبل لميلاد، ؤ نمرة 5 ف لعقد ديال عوام 30 قبل لميلاد.
35 قبل لميلاد كيوافق 677 ق.هـ-676 ق.هـ ف تّقويم لهيجري ؤ 916 ف تّقويم لأمازيغي، ؤ 719 ف تّقويم رّوماني، ؤ 9966 ف تّقويم لهولوسيني.
ويب
تصغير|أول لوڭو ديال لويب لي كان قادّو ل[[أنفورماتيسيان لبلجيكي روبير كايو]] رّيزو رّتيلي لعالمي (ب نّڭليزية World Wide Web، بختيصار WWW) ؤلا لويب (ب نّڭليزية Web، ب معنى شْبكة د رتيلة) هوّا سيستيم د لمعلومات لي كيخلي وتايق ؤ موارد خرة د لويب باش تكون موتاحة ف أنتيرنيت. هاد لموارد كيوليو كيشكّلو بيناتهوم ريزو ديال لمصادر د لمعلومات لي مرتابطة بيناتها، ؤ مأمپليمونطية فوق من ريزو مادي لي كيربط أجهيزا بحال لپيسيات ؤ سّيرڤورات ؤ رّوتورات ؤ لي كايتسما أنتيرنيت.
لموارد د لويب كيتعرّفو ب سيرية د لكاراكطيرات لي كاتسمّا موحديد موحد د لموضع ديال لمورد (ب نّڭليزية Unified Resource Locator، ؤلا بختيصار URL)، أولا ف لهضرة لعادية "ليان" ؤلا "رابيط" ؤلا "أدريسة د لويب". نّوع لأصلي د لوتيقة د لويب ؤ أكتر واحد باقي منتاشر هوّا صفحة د لويب مكتوبة ب لونڭاج د لماركاپ د تّيكست لفوقاني، ؤلا HTML، هاش طي إم إل. هاد لّونڭاج د لماركاپ كيقبل تّيكست لعادي، تّصاور، ڤيديوات ؤ ؤديوات مضمّنين، ؤ سكريپتات (پروڭرامات قصار) لي كيأمپلونطيو تصرفات ؤ تفاعلات معقّدة معا لخدايميا. هاش طي إم إل كيقبل تا لّيانات ؤلا رّوابط لفوقانية، لي هيّا ليانات كاتكون مضمنّة ف تيكست ؤلا تصويرة، ؤ كاتعطي أكصي ديريكت ل مورد أخور (متلاً يلا كليكا عليه بنادم كيمشي ل صفحة خرة ف لويب). سّورفاج ف لويب هيّا لعملية لي كيدير بنادم فاش كيبقا يدخل من ليان ل ليان أخور ف مواقع مختالفين د لويب. لمعلومات ف لويب كيتم طّرونصفير ديالهوم ب لپروطوكول د طّرونصفير د تّيكست لفوقاني، ؤلا بختيصار HTTP، هاش طي طي پي.
دريس جطو
دريس جطو (مزيود ف 24 ماي 1945 ف جّديدة) سياسي لامنتامي مغريبي ؤ كان لوزير لّول من 2002 تال 2007.
حياتو ؤ لكاريير ديالو
دريس جطو قرا ف ليسي لخواريزمي ف كازا، ؤ شد لباك ديالو ف لماط ف 1964. ف 1966 تخرج دريس جطو من جاميعة محمد لخامس ف رّباط ب شهادة ف لفيزيك ؤ شّيمي. خدا موراها ب عام شهادة ف تّسيير من جاميعة كوردوينرز ف لوندريس. مابين 1968 ؤ 1993، شغل بزاف د لمناصب تّسييرية ف شركات مغريبية.
و بعد كتر من 20 عام ف عالم شّركات، جا أول تعيين حوكومي رفيع عام 1993، فاش تعيّن وزير د تّيجارة و صّيناعة. منبعد ولّا وزير د تّيجارة لخارجية عام 1994، و وزير د لفينونس عام 1997. ف 19 شتنبر 2001 ولّا وزير د دّاخيلية، ؤ بقا ف هاد لمنصب حتال 6 نونبر 2002، فاش تعيّن لوزير لّول من طاراف لماليك محمد سّادس. ف 9 غشت 2012، تعيّن جطو كا رئيس ديال لمجلس لأعلى د لحسابات، ؤ ف دجنبر 2019، ولّا عضو ف لّجنة لخاصة ب نّمودج تّنماوي.
1570
1570 هوّا عام ف تّقويم لڭريڭوري بدا نهار لخميس ؤ سالا نهار لخميس. هوّا لعام نمرة 1570 ف لإيرا لعامة ؤ لفترة د بعد لميلاد، نمرة 70 ف لقرن 16، ؤ نمرة 1 ف لعقد ديال عوام 1570.
1570 كيوافق 977-978 ف تّقويم لهيجري ؤ 2520 ف تّقويم لأمازيغي ؤ 11570 ف تّقويم لهولوسيني.
ݣعيد على لوجه
تصغير|رسمة ديال رّسام [[هنݣاريا|لهنݣاري ميهاي زيتسهي]] لݣعيد على لوجه (ب نݣليزية Facesitting) هو وضعية تاع سّيكس تيديرها رّاجل ولا لمرا و أكترية لمرا تتݣلس على وجه شريك لاخر، و تيسمح ب لتصال بين لسان و لأعضاء تناسلية و شرج. وهاذ لممارسة تتعتابر نوع من دّل و لإهانة لجينسية بين مرا مسيطرة ؤلا راجل مسيطر و رجل خاضع ولا مرا خاضعة.
موطور د التقلاب
تصغير|نتيجة د التقلاب ف موطور د التقلاب ديال تّصاور لموطور د التقلاب (ب نّݣليزية Search engine) هوّا صوفتوير مديور باش يقلب ف لويب، بشكل سيستيماتيكي، على معلومات محددة ب كويري د التقلاب ف لويب لي كاتكون على شكل كلمة ؤلا نص. هاد لكلمة ؤلا نّص ف لعادة كيدخلهوم خدايمي ف صندوقة د التقلاب، يلا كان لموطور د التقلاب عندو أنطيرفاص. نّتيجة د التقلاب، يلا لموطور د لبحت لقا شي حاجة، كاتكون عادةً على شكل ليستة د لعناصر، بحال أدريسات د لويب، تصاور ؤلا ڤيديوات.
عكس لكاطالوݣات د لويب، لي ف لعادة كيكونو مصاوبين من طاراف بنادم، لموطور د التقلاب كيجبد لمعلومات بشكل ديناميكي، حيت كيتبدّلو بشكل مستامر، بستيعمال ألݣوريتم لي كيخدّم رتيلات د لويب. أي محتوى د لويب لي لموطور د التقلاب مايقدرش يأنديكسيه كيتّعتابر جزء من دّيپ ويب ؤلا لويب لعميق.
أشهر موطور د التقلاب ف لويب هوّا ݣووݣل، ولاكين كاينين موطورات خرين بحال بينݣ، يانديكس، بايدو ؤ ياهو!.
ليسي طارق بن زياد
ليسي طارق بن زياد (كوليج بيربير قبل) هو مؤسسة تعليمية فمدينة أزرو، ؤ وحدة من أقدم المؤسسات التعليمية فالمغريب ، تأسسات عام 1927 على يد المستعمر الفرنسي فالفترة د الحماية الفرنسية على المغريب، ؤ رتابطات سميتها بسياسة التفريق لي نهجاتها فرنسا بين الأمازيغ والعرب. فاش تأسسات هاد المؤسسة تخصصات فتعليم ولاد الأمازيغ بوحدهم. هاد ليسي كاين فمدينة أزرو، إقليم إفران فالأطلس المتوسط، فجهة فاس مكناس. و مشهور بالهندسة الأوروپية ديالو على شكل حرف b لي هو الحرف اللولة فكلمة (Berber بربر).
34 قبل لميلاد
34 قبل لميلاد هوّا عام ف تّقويم ليولياني ف لفترة د قبل لميلاد، نمرة 3 ف لقرن 1 قبل لميلاد، ؤ نمرة 6 ف لعقد ديال عوام 30 قبل لميلاد.
شادي رياض
شادي رياض دنانو، تولد ف 17 يونيو 2003، هو كوايري مغريبي كيلعب ف لپوصط د مودافيع وصطاني معا إف سي برصلونة ب.
لكاريير معا لفراقي
تولد رياض ف پالما دي مايوركا ف لڭزيرات د بليار من واليدين مغاربة، ؤ متل لفراقي د أطليتيكو رافال، ريال مايوركا (جوج د لفترات) ؤ ديپورتيڤو سان فرانسيسكو قبل مايسني كونطرا د تلت سنين معا إف سي برصلونة ف فبراير 2019، ؤ بدات حتال يوليوز. ف 2020، مشا مسلف ل مدة د عام ل لفرقة د صاباديل ؤ لعب معا لفرقة د لأمل ديالها.
دار رياض لبدية ديالو معا لكبار – ؤ لفرقة لولة – ف 16 دجنبر 2020 ف لماتش ضد ديپورتيڤو إسلاس إبيزا پيتيوساس لي ربحوه ب 2 ل 0 ف كاس لماليك د صبانيا. لبدية ديالو ف لقيسم تاني كانت ف 11 يناير لي من بعد ضد ديپورتيڤو لوڭو لي دخل فيها حتياطي ف لخر د لماتش لي سالا ب تاعادول 1 ل 1.
ف صيف د 2022، طلع رياض ل فرقة د لبارصا ب، ؤ ماركا معاهم لبيت د رباح ف لماتش لول د لموسم ضد ديپورتيڤو كاستيون.
لكاريير معا لمونتخاب
ف أكتوبر 2021، بدا كيشارك رياض معا لمونتخاب د لمغريب قل من 20 عام. ؤ فايت لعب حتا معا لمونتخاب د لمغريب د قل من 15 لعام ؤ ربح معاه لعاب لإفريقية د شّباب ف 2018، لي ماركا فيها بيت ف لكار د فينال ضد دجيبوتي.
1574
1574 هوّا عام ف تّقويم لڭريڭوري بدا نهار تلات ؤ سالا نهار تلات. هوّا لعام نمرة 1574 ف لإيرا لعامة ؤ لفترة د بعد لميلاد، نمرة 74 ف لقرن 16، ؤ نمرة 5 ف لعقد ديال عوام 1570.
1574 كيوافق 981-982 ف تّقويم لهيجري ؤ 2524 ف تّقويم لأمازيغي ؤ 11574 ف تّقويم لهولوسيني.
روحانية ( لكارديكية )
روحانية ( نݣليزية : Spirtism ) و كتسمى حتى لكارديكية ( نݣليزية : Kardecism ) تأسسات ف فرانسا ف نص نتاع لقرن 19 على يد لكاتب و لمعليم ألان كارديك، و هو كيشرح على حساب نظرة لمسيحية رحلة و دورة لي كتدوز منها روح باش ترجع لوجود لمادي مور لموت نتاع لجسد لقديم لي سكنات فيه و حتى تطور لي كتدوز منو هاد لعملية و كيربطو لمفهوم نتاع " روحانية لكارديكية " مع مفاهيم فلسفية و علمية و بانت لحركة لكارديكية بحال تحديد لمجال روحاني و تجديد حتى لشي ممارسات روحانية لي كانو منتاشرين ف ؤروپا و امريكا شمالية. تصغير|تصويرة لمؤسس نتاع روحانية لكارديكية " ألان كارديك "
اصل نتاع سمية
بانت لكلمة نتاع روحانية من كلمة نݣليزية  Spiritism  و لا كلمة روح " Spirit " و سمية تانية لي هي كارديكية و لي جاية من سمية نتاع مؤسس لمجموعة " كارديك " و لي دار هاد لقب عام 1857 ف لكتاب ديالو " كتاب نتاع الارواح "
لإيمان عند روحانيين لكارديكيين
لعقيدة نتاع لكارديكيين روحانيين كتكون من 5 ديال حوايج أساسية و لي معروفة ب " لكتابة روحانية " Spiritist Codification و هاد 5 نتاع لحوايج هوما:
و كيأمنو روحانيين لكارديكيين حتى ب " لحوايج تكميلية " و هوما امور بحال لإيمان بالنشر نتاع لخير و تحسين لأخلاق نتاع بنادم و حتى تواصل مع الارواح
ديموگرافيا نتاع روحانية لكارديكية
على حساب ما قال " مجلس لعالمي نتاع روحانيين " انه روحانية لكارديكية كاينة ف 36 دولة ف لعالم و لبريزيل كتعتبر هي اكثر دولة فيها لكارديكيين كيوصلو لشي 4 مليون واحد تقريبا و فالعالم كامل كاين تقريبا 13 مليون روحاني كارديكي و مفرقين ف دول ؤروپية و أمريكية بحال ألمانيا و فرانسا و لبريزيل و هولاندا و طاليان و لمكسيك و لبرطقيز و غيرهم.
سارة جاي
سارة جاي هي مومتيلة أفلام إباحية ميريكانية تزادت ف ( 14 نونبر 1977 ف سينسيناتي).
السيرة ديالها
كبرات ف سينسيناتي و بدا تتعرا ملي ولات عندها 18، وملي ولات عندها 23 عام، نتاقلات سارة ل مدينة لاس ڤيݣاس و بدات تتمتل لأفلام لّولة ديالها. و تشهرات ب لمشاهد بين لأعراق. و ف عام 2009 ربحات جائزة أوربان إكس.
مجلس لمستشارين (لمغريب)
مجلس لمستشارين (ب لعربية مجلس المستشارين، ب لأمازيغية ' أسقّيم ن ئنسفاون، ب لفرانساوية ') ف لمغريب هوّا شّومبرة لعلوية ديال لبرلمان لمغريبي. شّومبرة سّفلية هيّا مجلس نّواب. لأعضاء ديالو كيتّنتاخبو كولا 6 سنين، ؤ كيكونو ف لمجموع 120 عضو من لحزاب ؤ نّقابات.
33 قبل لميلاد
33 قبل لميلاد هوّا عام ف تّقويم ليولياني ف لفترة د قبل لميلاد، نمرة 2 ف لقرن 1 قبل لميلاد، ؤ نمرة 7 ف لعقد ديال عوام 30 قبل لميلاد.
مجلس النواب (لمغريب)
تصغير|لمبنى د لبرلمان لمغريبي ف [[الرباط|رّباط]] مجلس نّواب (ب لعربية مجلس النواب، ب لأمازيغية ' أسقّيم ن ئمورا، ب لفرانساوية ') ف لمغريب هوّا شّومبرة سّفلية ديال لبرلمان لمغريبي. شّومبرة لعلوية هيّا مجلس لمستشارين. لأعضاء ديال مجلس نّواب كيتّنتاخبو كولا 5 سنين، ؤ لعاداد ديالهوم كيكون 395، منهوم 305 من دواير لمحلية، ؤ 90 من لّوائح لخاصة ديال نّسا ؤ شّباب. مجلس نّواب كيتّجمع ف لمبنى ديال لبرلمان لي كاين ف رّباط، ؤ رّئيس ديالو لحالي هوّا لحبيب لمالكي.
تاريخ
ف 1908 كانت لمحاولة لّولة ف لمغريب ديال صّياغة د دوستور، لي جهضاتها فرانسا فاش بدا سّتيعمار لفرانساوي د لمغريب. مورا سّتيعمار نيشان بدات نّوية ديال مجلس نّواب ب لإنشا ديال لمجلس لوطني سّتيشاري ب رئاسة د لمهدي بنبركة، لي كانو فيه 76 عضو من لحركة لوطنية. دّوستور د 1962 دار صّياغة لّولة ديال برلمان مغريبي ؤ حدد صّلاحيات ديالو. لفصولا 28 ؤ 31 ديال لباب تّاني ؤ لفصل 70 ف لباب لخامس حددو لعلاقة مابين لبرلمان ؤ لماليك. ف لباب تّالت كانلقاو تفاصيل علا لبرلمان ؤ كيفاش خدّام. ف لباب لخامس ؤ بواب خرين موراه كانلقاو تفاصيل علا لعلاقة مابين لحوكومة ؤ لبرلمان. ؤ مابين 1963 ؤ 1965 كانت لولاية تّشريعية لّولة ب 144 عضو منتاخبين ف مجلس نّواب، ؤ 120 عضو ف مجلس لمستشارين. مورا لحالة د لستيتنا مابين 1965 ؤ 1970، تّصاغ دّوستور د 1970 لي مدد لولاية د مجلس نّواب من 4 سنين ل 6 سنين ؤ زاد حدد صّلاحيات د لبرلمان (لي دابا ولات فيه شومبر وحدة هيّا مجلس نّواب) بشكل دقيق علا قبل، ؤ عطا ل لماليك صّلاحية باش يحل لبرلمان ب إصدار ديال ضاهير، ؤ ف هاد لحالة كيولي لماليك كيقوم ب لأدوار ديال لبرلمان حتا يتنتاخب واحد جديد ف ضرف 3 شهور.
ف 1970 ؤ 1971 كانت لولاية تّشريعية تّانية لي عرفات نتيخاب 240 عضو ف مجلس نّواب، منهوم 90 بشكل عام ؤ موباشير، 90 كيمتلو لجماعات لمحلية، ؤ 60 من شّومبرات لخدايمية.
ف 1972 صدر دوستور جديد لي من بين تّبديلات ديالو بلي نقص لولاية د مجلس نّواب من 6 سنين ل 4 سنين، ؤ رد جوج تلات د لأعضاء ديالو كيتّنتاخبو بشكل موباشير (من طاراف شّعب)، ؤ تلت كيتّنتاخب من طاراف أعضاء د لمجالس لمحلية، ؤ شّومبرات لخدايمية. مورما تسد لبرلمان 5 سنين، بدات لولاية تّشريعية تّالتة ف 1977، تال 1983، ؤ تّنتاخبو فيها 264 عضو ف لبرلمان، منهوم 176 ب قتيراع موباشير، ؤ 88 ب قتيراع لاموباشير. لولاية تّشريعية رّابعة كانت من 1984 تال 1992، ؤ تزاد فيها لعاداد د لأعضاء ل 306، 204 منهوم جاو ب قتيراع موباشير، 60 ب قتيراع من أعضاء د لمجالس لمحلية، ؤ 42 من شّومبرات لخدايمية.
دّوستور د 1996 رد لمدة د لولاية تّشريعية 5 سنين، لي باقية ل حد سّاعة، ؤ رّئاسة ديالو عاماين ؤ نص تقريبا. ف 1997 بدات لولاية تشريعية سّاتة، لي رجع فيها لبرلمان ب جوج شومبرات. ف شّومبرة سّفلية (مجلس نّواب) تّنتاخبو 325 عضو، 295 منهوم من دّواير لمحلية، ؤ 30 من ليستة وطنية.
1578
1578 هوّا عام ف تّقويم لڭريڭوري بدا نهار لحد ؤ سالا نهار لحد. هوّا لعام نمرة 1578 ف لإيرا لعامة ؤ لفترة د بعد لميلاد، نمرة 78 ف لقرن 16، ؤ نمرة 9 ف لعقد ديال عوام 1570.
1578 كيوافق 985-986 ف تّقويم لهيجري ؤ 2528 ف تّقويم لأمازيغي ؤ 11578 ف تّقويم لهولوسيني.
تعديب د لقضيب ؤ لبيضات
تصغير|Ezada Sinn Ballbusting تعديب لقضيب ولا تعديب لأعضاء دّكورية د رّاجل هو نشاط جنسي فيه لألم ب تّزيار على لقضيب. وفيه أنشطة خرين بحال ثقب الاعضاء التناسلية، و اللعب بالشمع، وضرب لأعضاءالتناسلية، و ضّغط و لجلد التناسلي، و لعب الأحليل و تّعديب ب لهران، و تّحفيز ب الضو، و رّكيل. و تيتلقى شخص هاد لأنشطة على شكل متعة جسدية ب لمازوشية، ولا لمتعة لعاطفية ب الدل لجنسي، و بزاف تاع هاد لممارسات فيها مخاطر صحية خايبة.
متحف اللوڤر
متحف اللوڤر (بلفرانساوية: Musée du Louvre) هو متحف جا ف باريز، لعاصمة د فرانسا. هو لمتحف اللي تيزوروه أكبر عدد د الناس ف لعالم ، و فيه لوحات ومنحوتات مشهورين بزاف بحال مونا ليزا و ڤينوس دو ميلو. ف لمجموع كاين 380.000 حاجة ف لمتحف، غادين من ما قبل التاريخ تال لقرن 21.
لأصل د لمتحف هو لقصر د اللوڤر، اللي تبنا ف 1190 ف وقت لملك فيليپ التاني، وسكنو فيه بزاف د لملوك د فرانسا. من مورا التورة لفرانساوية، ف 10 غشت 1793، ولاّ اللوڤر متحف وتحل لݣاع الناس باش يزوروه.
مستر كرايزي
عثمان عتيق و سميتو لفنية مستر كريزي MR CRAZY (مولود ف 22 ماي 1997، الدار البيضا) هو مغني د رّاپ مغريبي.
حياتو لفنية
لأغاني و لڤيديوات و لموسيقا ديالو كاتصور لحياة ف لأزمة لإجتماعية لإنسانية لمتفاقمة ف لمغريب، بحال لڭياطن ف ضواحي لمدون، تّهميش لإجتماعي، و زيد عليها شّفرة و تّشرد و لأزمة ديال لي مخدامينش ف لمغريب.
ف 8 غشت 2014، حكمات محكمة ف عين السبع ف كازا عليه ب لحبس 3 شهور، و ب مانضة ديال 500 درهم، ب تهم ديال "إهانة مؤسسات الدولة" و "لمس ب لأخلاق لعامة" و "تحريف النشيد لوطني لمغريبي" و "إهانة لبوليس و لقضاء".
حيت جا ف واحد لمقطع ديال أغنية ب عنوان "حياتي ناقصة": منبت لأحرار ف نّشيد راه غا كلمة.. مشرق لأنوار ب نّسبة ليا غا حلمة
جامع الحسن اللول د أزرو
جامع الحسن اللول ولا جامع آيت غريس، هو أقدم جامع فمدينة أزرو، إقليم إفران أسسو السلطان العلوي الحسن الأول بن محمد لي حكم المغرب بين 1873م حتى لعام 1894م، و كان لبني ديالو بمثابة النوا اللولة ديال الإزدهار ديال مدينة أزرو